Naisten puolue

Naisten puolue (Naisp.) oli suomalainen 1990-luvun alkupuolella toiminut puolue. Naisten asiaa ajanut puolue osallistui kahdesti eduskuntavaaleihin ja kerran kunnallisvaaleihin, mutta sen listoilta ei valittu kansanedustajia tai valtuutettuja. 

Järjestö merkittiin yhdistysrekisteriin marraskuussa 1989Yhdistysrekisteri (Patentti- ja rekisterihallitus 2009) ja puoluerekisteriin vuotta myöhemmin. Alkuvaiheessa projektia vetivät Anja Hämäläinen, Mirjam Airio-Murola ja Kirsti Viljamaa. Perustajien esikuvana oli Islannissa toiminut Naisten lista (Kvennalistinn).Katri Peltola: Naiset perustamassa puoluetta "Vain miessydäminen nainen menestyy nykypuolueissa" (Helsingin Sanomat 8.3.1990) Yhdistyksen nimi oli aluksi Naisliike, kunnes se joulukuussa 1990 vaihdettiin Naisten puolueeksi. Ensimmäinen puoluekokous pidettiin tammikuussa 1991, jolloin puheenjohtajaksi valittiin kokoomuksesta edelliskesänä loikannut Espoon kaupunginvaltuutettu Marjaliisa Muurman. Kokoukseen osallistui noin 50 puolueen kannattajaa.Naisliike tavoittelee viittä omaa edustajaa eduskuntaan (Helsingin Sanomat 9.1.1991) Vuonna 1995 puolueen toimintaan osallistui noin 200 aktiivia.

Järjestö poistettiin puoluerekisteristä kesäkuussa 1995 sen jäätyä ilman paikkoja kaksissa eduskuntavaaleissa. Puolueen oli tarkoitus kerätä kortit uudestaan.Anneli Sundberg: Amatööri naisten asialla (Helsingin Sanomat 11.6.1995) Puolueen kotisivuja päivitettiin vielä joulukuussa 1995.Etusivu (Naisten puolue)

Naisten puolue osallistui Naisjärjestöt Yhteistyössä – Nytkis -yhdistyksen toimintaan. Puolueen edustajia osallistui kansainvälisiin naiskonferensseihin ja se järjesti Naisten puolueiden yhteispohjoismaisen seminaarin Turussa.Naisten Puolue - vaihtoehtoista politiikkaa ihmisen ehdoilla (Naisten puolue)

Heinäkuussa 1994 Naisten puolue päätti ylimääräisessä edustajakokouksessaan vastustaa Suomen jäsenyyttä Euroopan unionissa.Naisten puolue vastustaa EU-jäsenyyttä (Helsingin Sanomat 19.7.1994)

Vaalit
TuloksetEduskuntavaalit Vuosi Edustajat Äänet 1991 0 12 725 0,47 % 1995 0 7 919 0,28 %Kunnallisvaalit Vuosi Valtuutetut Äänet 1992 0 1 994 0,07 % 
Eduskuntavaaleissa 1991 Naisten puolueella oli ehdokkaita kaikissa Manner-Suomen vaalipiireissä Kymiä lukuun ottamatta. Kannatus oli suurinta Helsingissä (1,1 %). Vuonna 1995 puolueella oli lista kymmenessä vaalipiirissä. Kannatus oli jälleen vahvinta Helsingissä (0,8 %).Tilastokeskuksen PX-Web-tietokannat: Eduskuntavaalit 1983–2015 (Tilastokeskus 2015) Naispuolueen ehdokkaita olivat muun muassa Tarja Smura (Miss Suomi 1993) ja Sanelma Vuorre (Miss Messuhalli 1941). Eniten henkilökohtaisia ääniä keräsi puheenjohtaja Söderling (1 418).Tulokset vaalipiireittäin (Oikeusministeriö 1995); Helsingin vaalipiiri

Puolue teki vaaliliittoja LKP:n, SKL:n, SMP:n,Pekka Väisänen: Vaaliliitot ovat edelleenkin pienten puolueiden henkivakuutus (Helsingin Sanomat 28.1.1995) SEP:n,Tarja Smura ehdolla eduskuntaan (Helsingin Sanomat 11.1.1995) EKA:n, EVY:n,Ehdokasjoukko kutistui 2300:aan (Helsingin Sanomat 2.9.1992) ja EPV:nPikkupuolueiden kirjo värittää vaaliliittoja (Helsingin Sanomat 26.1.1991) kanssa.

Kunnallisvaaleissa 1992 Naisten puolue asetti oman listansa vain Helsingissä (1 221 ääntä / 0,5 %) ja Espoossa (773 / 0,9 %).Tilastokeskuksen PX-Web-tietokannat: Kunnallisvaalit 1976–2017 (Tilastokeskus 2017)

Vuoden 1994 presidentinvaalissa puolue tuki Eeva Kuuskoskea ensimmäisellä ja Elisabeth Rehniä toisella kierroksella.Petra Söderling: Suomessakin on naisten puolue mielipidekirjoitus (Helsingin Sanomat 15.2.1994)

Vuonna 1991 puolue osallistui omalla listallaan Helsingin Puhelinyhdistyksen edustajiston vaaleihin.Kokoomus valtasi takaisin asemiaan puhelinyhdistyksen vaaleissa (Helsingin Sanomat 26.11.1991)

Johto
Puheenjohtajat
 Marjaliisa Muurman 1991–?
 Petra Söderling 1994–1995Naisten puolue sai puheenjohtajan (Helsingin Sanomat 21.3.1994)
 Liisa Voima 1995–?

Varapuheenjohtajat
 Anja Hämäläinen 1991–?
 Vappu MaijalaKatri Peltola: Naisten puolue taistelee tasa-arvoon asti Ekologinen puolue vastustaa talouskasvua, joogalentäjät riitoja ja Evy-puolue vastuuttomuutta (Helsingin Sanomat 9.3.1995)
 Satu Sjögren

Puoluesihteerit
 Anna-Liisa Savolainen 1991–?
 Pirkko EtelävuoriEhdokkaat (Naisten puolue)

 Lähteet 

Aiheesta muualla
Naisten puolueen kotisivut (arkistoitu)
Naisten puolueen ohjelmia (Pohtiva – poliittisten ohjelmien tietovaranto)
Eduskuntavaaliohjelma 1995

Luokka:Suomalaiset naisjärjestöt
Luokka:Suomen entiset puolueet